

## **REPUBLIKA HRVATSKA**

##### BRODSKO-POSAVSKA ŽUPANIJA

# **OPĆINA GORNJA VRBA**

# **OPĆINSKI NAČELNIK**

RAZINA : 22,23

MATIČNI BROJ: 02541084

OIB: 57288773562

RKP: 36838

ŠIFRA DJELATNOSTI: 8411 ŽIRO-RAČUN: HR61 2340 0091 8569 0000 7

BILJEŠKE UZ FINANCIJSKE IZVJEŠTAJE ZA RAZDOBLJE

01. SIJEČNJA – 31. PROSINCA 2023.g.

## UVOD

Općinsko vijeće Općine Gornja Vrba je 19.prosinca 2022.godine usvojilo Proračun za 2023.godinu u ukupnom iznosu 1.631.700,00 €. Donesena je Odluka o izvršenju Proračuna Općine Gornja Vrba za 2023.godinu (KLASA: 400-03/22-01/07, URBROJ:2178-28-02-22-1).

Tijekom 2023.godine donesene su dvije Odluke o izmjeni i dopuni Proračuna za 2023.godinu.

Prva Odluka o izmjeni i dopuni Proračuna za 2023.godinu donesena je 06.rujna 2023.god., te je Proračun povećan na 1.765.050,00 €.

Druga Odluka o izmjeni i dopuni Proračuna za 2023. godinu donesena je 15.prosinca 2023. god., te je Proračun smanjen na 1.338.700,00 €.

# **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

# *Bilješka br. 1*

Izvještaj o prihodima i rashodima, primicima i izdacima sastavljen je za razdoblje 1. siječnja do 31. prosinca 2023. i uključuje prihode i primitke, rashode i izdatke Proračuna Općine Gornja Vrba.

Poslovanje Proračuna Općine Gornja Vrba obavlja se preko računa u PBZ d.d., Zagreb broj: HR6123400091856900007.

# *Bilješka br. 2*

Prihodi poreza na dohodak (611) ostvareni su u iznosu od 647.159,40 € što je više u odnosu na 2022.godinu za skoro 57,24%. Rast prihoda od dohotka rezultat je povećanja dohotka obveznika plaćanja poreza na dohodak. Zakonom o financiranju jedinica lokalne i područne (regionalne) samouprave („Narodne novine“ br. 127/17, 138/20, 151/22) porez na dohodak je zajednički porez čiji se prihod raspodjele na 74 % udio općine, 20% udio županije i 6% za decentralizirane funkcije.

# *Bilješka br. 3*

Prihod poreza na imovinu (6134) – u 2023.godini iznosi 49.933,22 € te se nije bitno mijenjao u odnosu na prošlu godinu i u potpunosti se odnosi na porez na promet nekretnina. Prema članku 2. Zakonu o porezu na promet nekretnina („Narodne novine“ br. 115/16, 106/18) prihod od poreza na promet nekretnina pripada jedinici lokalne samouprave na području koje se nekretnina nalazi. Evidenciju ove vrste prihoda za Općinu vodi Porezna uprava.

*Bilješka br. 4*

Prihodi poreza na promet (6142) ostvareni su u iznosu 6.366,41 € te su na razini prošle godine. Evidenciju ove vrste prihoda za Općinu vodi Porezna uprava.

*Bilješka br. 5*

Kapitalne pomoći proračunu iz drugih proračuna (6332) iznose 85.600,00 € te su znatno više u odnosu na izvještajno razdoblje prošle godine, a razlog su veće investicije sufinancirane iz državnog proračuna.

*Bilješka br. 6*

Tekuće pomoći temeljem prijenosa EU sredstava (6381) iznose 58.961,36 € i porasle su u odnosu na izvještajno razdoblje prošle godine jer je ostvaren povrat sredstava po Projektu „Zaželi – Općina Gornja Vrba“ temeljem ZNS-ova.

*Bilješka br. 7*

Kapitalnih pomoći iz državnog proračuna temeljem prijenosa EU sredstava (6382) u ovom izvještajnom razdoblju nije bilo obzirom da nije bilo objavljenih natječaja u prijelaznom razdoblju.

*Bilješka br. 8*

Prihodi od zateznih kamata (6414) su blago povećani u odnosu na izvještajno razdoblje prošle godine. Razlog tomu su povećane naplate zateznih kamata po zakašnjelim uplatama ili ovrhama.

*Bilješka br. 9*

Prihodi od nefinancijske imovine (642) ostvareni su u iznosu od 45.462,28 € i znatno su niži u odnosu na prošlu godinu. Ova skupina prihoda obuhvaća naplatu prihoda zakupa poljoprivrednog zemljišta u vl.RH i u vl. Općine, zakup društvenih domova i poslovnih prostora, prihode od koncesije i naknadu od tvrtke HT d.d., Zagreb za pravo puta prema Rješenju HAKOM-a te je razlog smanjenju upravo manja naplata prihoda zakupa poljoprivrednog zemljišta u vlasništvu RH i u vlasništvu Općine.

*Bilješka br. 10*

Prihodi po posebnim propisima (652) su na istoj razini u odnosu na izvještajno razdoblje prošle godine.

*Bilješka br. 11*

Komunalni doprinosi (6531) iznose 25.054,40 € i značajno su niži u odnosu na izvještajno razdoblje prošle godine. Razlog tome je manji broj građevinskih ulaganja i izgradnje objekata u gospodarskoj zoni.

*Bilješka br. 12*

Prihodi od pruženih usluga (6615) u iznosu 10.347,82 € na istoj su razini u odnosu na prošlu godinu. Naplata naknade za uređenje voda je prema Zakonu o financiranju vodnog gospodarstva („Narodne novine“ br. 153/09, 90/11, 56/13, 154/14, 119/15, 120/16, 127/17, 66/19) od 01.01.2020.god. prešla na Općinu Gornja Vrba. 10% od ukupno naplaćenih sredstava NUV-a prihod je općine koja provodi uslugu naplate za Hrvatske vode.

*Bilješka br. 13*

Rashodi za zaposlene (31) iznose 141.742,01 € i viši su u odnosu na prošlu godinu. Razlog ovom povećanju je početak radnog odnosa devet žena koje su bile zaposlene putem Projekta „Zaželi – Općina Gornja Vrba“.

*Bilješka br.14*

Rashodi za stručno usavršavanje zaposlenika (3213) odnosu na prijašnju godinu su blago povećani. Razlog ovom blagom povećanju je osposobljavanje nove djelatnice.

*Bilješka br.15*

Rashodi za sitan inventar (3225) iznose 24.679,71 € te su viši za 223,20% u odnosu na prošlu godinu. Razlog ovom znatnom povećanju je kupovina 615 kanti za razvrstavanje otpada.

*Bilješka br.16*

Usluge tekućeg i investicijskog održavanja (3232) iznose 219.557,12 € što je blago smanjenje u odnosu na izvještajno razdoblje prošle godine.

*Bilješka br.17*

Usluge promidžbe i informiranja (3233) iznose 3.959,45 €, što je povećanje u odnosu na prošlu godinu, a razlog tomu je promidžba Projekta „Zaželi – Općina Gornja Vrba“.

*Bilješka br.18*

Računalne usluge (3238) iznose 2.747,34 € što je smanjenje u odnosu na prošlu godinu. U izvještajnom razdoblju prošle godine bilo je značajnijih financijskih izdataka za računalne usluge obzirom da se radila nova Internet stranica Općine, ažuriranje podataka u Programu upravljanja nekretninama, te računalne intervencije na postojećim računalnim programima zbog prelaska na EURO dok su ove godine bili samo tekući troškovi.

*Bilješka br. 19*

Naknade za rad predstavničkih i izvršnih tijela, povjerenstava i slično (3291) ostale su na istoj razini odnosu na izvještajno razdoblje prošle godine.

*Bilješka br. 20*

Zateznih kamata (3433) nije bilo u ovom izvještajnom razdoblju, za razliku od prošle godine kada su plaćene zatezne kamate po završenom sporu.

*Bilješka br. 21*

Subvencije trgovačkim društvima izvan javnog sektora (3522) iznose 14.173,27 € i značajno su više u odnosu na prošlu godinu, a razlog povećanja je dolazak novih gospodarskih subjekata koji se bave proizvodnom djelatnosti u gospodarsku zonu koje Općina putem subvencija oslobađala od plaćanja komunalne.

*Bilješka br. 22*

Subvencije poljoprivrednicima i obrtnicima (3523) su ove godine isplaćene u iznosu od 5.988,50 €. Po objavljenom Javnom pozivu za dodjelu potpora za razvoj poduzetništava na području Općine Gornja Vrba za 2023.godinu isplaćene su subvencije za tri obrtnika.

*Bilješka br. 23*

Naknade građanima i kućanstvima u naravi (3722) su više u odnosu na izvještajno razdoblje prošle godine za 66,08 % jer je Općina Gornja Vrba povećala iznos sufinanciranja boravka djece u dječjim vrtićima te su isplaćene tri financijske pomoći mladim obiteljima za kupnju nekretnine.

*Bilješka br. 24*

Ugovorene kazne i ostale naknade štete (3834) znatno su manje u odnosu na izvještajno razdoblje prošle godine. Ove godine nije bilo sudskih sporova po kojima je Općina morala platiti troškove i nastalu štetu.

*Bilješka br. 25*

Kapitalnih pomoći (386) u ovom izvještajnom razdoblju nije bilo.

*Bilješka br.26*

Rashodi za nabavu materijalne imovine - zemljišta (4111) u izvještajnom razdoblju nije bilo kupovine.

*Bilješka br.27*

Rashodi za poslovne objekte (4212) nisu ostvareni. Razlog tomu je izostanak investicija u poslovne objekte.

*Bilješka br.28*

Rashodi za ceste i ostali prometni objekti (4213) iznose 171.567,01 € i niži su u odnosu na izvještajno razdoblje prošle godine. Ove godine završena je Savska ulica te Ulica 108. brigade.

*Bilješka br.29*

Rashodi za ostale građevinske objekte (4214) iznose 104.009,63 € i niži su u odnosu na izvještajno razdoblje prošle godine za 44,55%. Razlog smanjenja su manje investicije u građevinske objekte.

*Bilješka br.30*

Uređaji, strojevi i oprema za ostale namjene (4227) iznose 16.783,10€ te su blago povećane u odnosu na izvještajno razdoblje prošle godine. Nabavljeni su novi kuhinjski uređaji i oprema za društvene domove u Donjoj i Gornjoj Vrbi kao i klime za društveni dom u Donjoj Vrbi.

*Bilješka br.31*

Ulaganja u računalne programe (4262) niža su u ovom izvještajnom razdoblju, nabavljen je računalni program Microsoft Office za dva računala te je uloženo u novu aplikaciju Transparentni proračun.

*Bilješka br. 32*

Aktivna vremenska razgraničenja (19) u iznosu 9.801,98 € odnosi se na kontinuirane rashod za plaće i prijevoz zaposlenika JUO za 12/2023 i naknadu Općinskom načelniku za 12/2023.

*Bilješka br. 33*

Stanje novčanih sredstava na kraju izvještajnog razdoblja (11K) na računu u PBZ d.d., Zagreb broj: HR6123400091856900007 je 612.638,45 € što je vidljivo na izvatku žiro-računa br. 318. Potrebno je napomenuti da su Općini do daljeg blokirana sredstva u iznosu 90.847,21 € na žiro-računu općine u Credo banci, a koja se i dalje vode kao financijska sredstva općine, obzirom je stečajni postupak još u tijeku.

## BILJEŠKE UZ BILANCU

*Bilješka br. 1*

Povećanje na stavci Ceste i ostali prometni objekti (0213) za 18,7% u odnosu na početak godine odnosi se na završetak izgradnje Savske i Ulice 108. brigade, kao i na prijenos Firove ulice iz pripreme.

*Bilješka br. 2*

Povećanje na stavci Uređaji, strojevi i oprema za ostale namjene (0227) za 32,48% u odnosu na početak godine odnosi se na nabavku novih kuhinjskih uređaja i opreme za društvene domove u Donjoj i Gornjoj Vrbi te nabavku klima za društveni dom u Donjoj Vrbi.

*Bilješka br. 3*

Potraživanja za prihode od imovine (164) potraživanja su nešto viši u odnosu na početak godine:

|  |  |  |
| --- | --- | --- |
| Redni broj | Vrsta potraživanja | Iznos |
| 1. | Zakup polj. zemljišta u vlasništvu RH | 78.043,89 |
| 2. | Zakup posl. prostora (društv.dom) | 331,81 |
| 3. | Naknada za zadržavanje nezak. izgrađene zgrade u prostoru | 1.232,94 |
|  | **U K U P N O :** | **79.608,64** |

*Bilješka br. 4*

Potraživanja za upravne i administrativne pristojbe, pristojbe po posebnim propisima i naknade (165) niža su u odnosu na početak godine:

|  |  |  |
| --- | --- | --- |
| Red. broj | Vrsta potraživanja | Iznos |
| 1. | Grobna naknada, grobno mjesto, korištenje javne površine | 2.692,55 |
| 2. | Naknada za uređenje voda | 10.178,85 |
| 3. | Ostali nespomenuti prihodi | 69,68 |
| 4. | Komunalni doprinos | 4.677,57 |
| 5. | Komunalne naknade | 14.233,31 |
| 6. | Naknade za priključak | 491,07 |
| **U K U P N O :** | | **32.412,71** |

*Bilješka br. 5*

Kontinuirani rashodi budućih razdoblja (193) u iznosu 9.801,98 € odnose se na kontinuirane rashode za plaće i prijevoz zaposlenika JUO za 12/2023 i naknadu Općinskom načelniku za 12/2023.

*Bilješka br. 6*

Izvanbilančni zapisi (AOP 253 do 254) – evidentirani su zapisi u ukupnom iznosu od 643.224,64 €, a odnose se na:

|  |  |  |
| --- | --- | --- |
| Red.  br. | OPIS | Iznos |
| 1. | Dana jamstva | 182.013,41 |
| 2. | Bankovne garancije, primljene bjanko zadužnice | 459.087,67 |
| 3. | Potencijalne obveze po osnovi sudskih sporova u tijeku | 2.123,56 |
|  | **UKUPNO** | **643.224,64** |







## BILJEŠKE UZ IZVJEŠTAJ O PRIHODIMA I RASHODIMA PREMA FUNKCIJSKOJ KLASIFIKACIJI

*Bilješka br. 1*

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni ranije u tekstu objašnjeni.

Iznosi navedeni u Obrascu RAS-funkcijski, Kontrolni zbroj (R1) iznosi 1.296.932,74 €, odgovaraju ukupno iskazanim rashodima u Obrascu PR-RAS (Y034).

## BILJEŠKE UZ IZVJEŠTAJ O OBVEZAMA

*Bilješka br. 1*

Stanje obveza na početku izvještajnog razdoblja 1.siječnja (V001) iznosi 50.321,96 €, a stanje obveza na kraju izvještajnog razdoblja (V006) iznosi 54.155,42 €.

*Bilješka br. 2*

Nedospjele obveze (ND23) iznose 54.155,42 €. 8.455,12 € odnosi se na obveze za plaće zaposlenika JUO za 12/2023, 9.237,11 € se odnosi na obveze za materijalne rashode, 255,86 € za obveze za financijske rashode, 5.714,54 € su obveze za naknade građanima i kućanstvima, te ostale tekuće obveze 30.492,79 €.

U privitku Bilješki nalaze se Obvezne Bilješke uz Bilancu za 2023.godinu:

* Tablica 1a: Popis ugovornih odnosa koje mogu postati obveze;
* Tablica 1b: Popis ugovornih odnosa koje mogu postati imovina;
* Tablica 2: Popis sudskih sporova.

## KLASA: 400-03/24-01/01

# URBROJ: 2178-28-01-24-1

U Gornjoj Vrbi, 15. veljače 2024. godine

OSOBA ZA KONTAKTIRANJE

Višnja Babler (035/457-055)

ZAKONSKI PREDSTAVNIK

Ivan Vuleta, dipl.ing.